ПРОТОКОЛ № 10

от заседание на Комисия „Съдебна карта, натовареност и 
съдебна статистика” към Съдийската колегия на ВСС
20 март 2017 г.
/понеделник - 10,00 часа/

	Днес, 20 март 2017 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА 
КАМЕН ИВАНОВ 
МАРИЯ КУЗМАНОВА  
СОНЯ НАЙДЕНОВА

Присъстват от администрацията на ВСС експертни сътрудници към комисията: Румен Митев - началник-отдел "САОД", дирекция "ИТСС"; Емилия Петкова – главен експерт в отдел „САОД”, дирекция "ИТСС”.

След разисквания по предварително обявения дневния ред

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

Включва към дневния ред за днешното заседание следните допълнителни точки:
- Предложение за укрепване капацитета на звено „САОД“ , дирекция „ИТСС“ на ВСС - като точка 15 от дневния ред;
- Предложения за законодателни промени във връзка с подсъдността на делата разглеждани от районните съдилища, в изпълнение на решение по протокол № 28/13.12.2016 г., т. 54 на Съдийската колегия на Висшия съдебен съвет - като точка 16 от дневния ред.

ПО ДНЕВНИЯ РЕД:

1. ОТНОСНО: Писмо изх. № 1547/21.02.2017 г. от председателя на Районен съд – Русе относно отчитане дейността на съдиите по чл. 306, ал.1, т.4 НПК. /вх. № ВСС-2537/02.03.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Приема за сведение писмо вх. № ВСС-2537/02.03.2017 г. от председателя на Районен съд – Русе относно отчитане дейността на съдиите по чл. 306, ал.1, т.4 НПК.
1.2. Изразява становище във връзка с направеното запитване от председателя на РС – Русе, че има възможност за прилагане на алгоритъм, подобен на този в производствата по несъстоятелност и делби.
1.3. Изпраща писмото по т.1.1 и становището на комисията по т.1.2 на постоянната работна група по наказателни дела, сформирана към комисията с решение по протокол № 22/29.06.2016 г., т.5, за сведение и съобразяване при изготвяне на предложения до комисията.

2. ОТНОСНО: Писмо изх. № 1936/ 23.02.2017 г. от председателя на Районен съд – Лом относно запитване за начина на отбелязване на „спрените“ дела в Системата за изчисляване натовареността на съдиите (СИНС) /вх. № ВСС-3270/02.03.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Приема за сведение писмо вх. № ВСС-3270/02.03.2017 г. от председателя на Районен съд – Лом относно запитване за начина на отбелязване на „спрените“ дела в СИНС.
2.2. Кани управителя на фирмата - разработчик на СИНС „Смарт системс 2010“ ЕООД на следващото заседание на комисията – 27.03.2017 г., понеделник от 10,00 часа, за обсъждане на поставените в писмото въпроси, както и други постъпвали запитвания, свързани с функционирането на СИНС.
2.3. Изпраща решението по т. 2.2 на „Смарт системс 2010“ ЕООД, за сведение.

3. ОТНОСНО: Писмо изх. № 1088/27.02.2017 г. от председателя на Районен съд – Ямбол относно запитване във връзка с приетите Правила за оценка на натовареността на съдиите /вх. № ВСС-3333/06.03.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1. Приема за запознаване писмо вх. № ВСС-3333/06.03.2017 г. от председателя на Районен съд – Ямбол относно запитване във връзка с приетите Правила за оценка на натовареността на съдиите.
3.2. Изразява следното становище: По делото, по което е постигнато споразумение по част от повдигнатите обвинения, ще се определи коефициентът съобразно разпоредбите от Правилата за оценка на натовареността на съдиите, като се приложи коригиращ коефициент за намаляване, а по останалите обвинения, за които делото продължава по общия ред  на новия съдия-докладчик, определен чрез ЦСРД, ще му се определи коефициент като за ново дело.
3.3. Изпраща становището по т. 3.2 на председателя на Районен съд – Ямбол, за сведение.
3.4. Изпраща становището по т. 3.2 на управителя на фирмата – разработчик на СИНС за сведение и съобразяване, предвид техническото изпълнение в СИНС.
 3.5. Изпраща писмото по т. 3.1. и становището по т. 3.2 на постоянната работна група по наказателни дела, сформирана към комисията с решение по протокол № 22/29.06.2016 г., т.5, за сведение и съобразяване при изготвяне на предложение до комисията.
3.6. Насрочва заседание на работните групи по административни, граждански и търговски и наказателни дела към КСКНСС на 31.03.2017 г., петък от 10,00 часа в сградата на Висшия съдебен съвет.

4. ОТНОСНО: Писмо изх. № РД-03-151/24.02.2017 г. от председателя на Окръжен съд – Пазарджик относно Правила за оценка на натовареността на съдиите и установените с тях коефициенти за тежест на делата. /вх. № ВСС-1261/06.03.2017 г./

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1. Приема за сведение  писмо вх. № ВСС-1261/06.03.2017 г. от председателя на Окръжен съд – Пазарджик относно Правила за оценка на натовареността на съдиите и установените с тях коефициенти за тежест на делата.
4.2. Изпраща писмото по т. 4.1. на постоянната работна група по наказателни дела, сформирана към комисията с решение по протокол № 22/29.06.2016 г., т.5, за сведение и съобразяване при изготвяне на предложения до комисията.

5. ОТНОСНО: Писмо изх. № РД-09-194/24.02.2017 г. от председателя на Районен съд – Дупница относно възникнала обективна невъзможност за отчитане натовареността на съдиите поради проблем в Системата за отчитане на натовареността на съдиите (СИНС) /вх. № ВСС-2537/ 06.03.2017 г./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

5.1. Приема за сведение писмо вх. № ВСС-2537/ 06.03.2017 г. от председателя на Районен съд – Дупница относно възникнала обективна невъзможност за отчитане натовареността на съдиите поради проблем в СИНС, доколкото описаният случай се дължи на технически проблем, който, видно от отговора на „Смарт системс 2010“ ЕООД вече е разрешен.

6. ОТНОСНО: Писмо изх. № 101/01.03.2017 г. от Районен съд – Ихтиман относно запитване във връзка с приложението на Правилата за оценка на натовареността на съдиите /вх. № ВСС-3468/08.03.2017 г./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

6.1. Приема за сведение писмо вх. № ВСС-3468/08.03.2017 г. от Районен съд – Ихтиман относно запитване във връзка с приложението на Правилата за оценка на натовареността на съдиите.
6.2. Изпраща писмен отговор на председателя на Районен съд – Ихтиман, с който го информира, че председателят на съда, съгласно правомощията му по Закона за съдебната власт /ЗСВ/ има възможност да определя организацията в съда с оглед спецификите и необходимостта на съобразяване на конкретни особености, както и в случая, поради което няма пречка да бъде приложено предложеното от председателя разпределение на работата съобразно спецификите на делата и конкретното разпределение на работата между съдиите в РС – Ихтиман, при спазване на Вътрешните правила за случайно разпределение на делата и след допитване до Общото събрание на съдиите.

7. ОТНОСНО: Писмо изх. № 67/02.03.3017 г. от Районен съд Благоевград относно включване на съдия Емилия Великова Дончева в работните групи към КСКНСС на мястото на съдия Иван Петков. /вх. № ВСС-3470/08.03.2017 г./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

7.1. Приема изложеното в писмо вх. № ВСС-3470/08.03.2017 г. от председателя на Районен съд Благоевград.
7.2. Актуализира състава на постоянната работна група по граждански дела, сформирана с решение по протокол № 22/29.06.2016 г. към комисията, като на мястото на съдия Иван Петков се вписва съдия Емилия Дончева.

8. ОТНОСНО: Доклад от Емилия Петкова – главен експерт в отдел „САОД“, дирекция „ИТСС“ в АВСС относно корекция в описанието на статистически код по граждански дела 22830-1 и 22830-2 в Номенклатурата на статистическите кодове по граждански, търговски и фирмени дела.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

8.1. Приема за сведение Доклад от Емилия Петкова – главен експерт в отдел „САОД“, дирекция „ИТСС“ в АВСС относно корекция в описанието на статистически код по граждански дела 22830-1 и 22830-2 в Номенклатурата на статистическите кодове по граждански, търговски и фирмени дела.
8.2. Премахва се изразът „(само за СГС)“ от текстовото описание на статистически код по граждански дела 22830-1 и 22830-2 в колоната „Вид на гражданския спор“ от Номенклатурата на статистическите кодове по граждански, търговски и фирмени дела.
8.3. Изпраща решението по т. 8.2 на окръжните и апелативните съдилища - за сведение, а на разработчиците на деловодните системи и на ЦСРД и СИНС – за сведение и извършване на корекцията в съответните системи.
8.4. Промяната по т. 8.2 да бъде отразена в съответните материали, публикувани в раздела на комисията на интернет страницата на ВСС.

9. ОТНОСНО: Писмо изх. № ВСС-3618/10.03.2017 г. от председателя на Комисията по атестирането и конкурсите към Съдийската колегия на ВСС относно преценка на възможността за съкращаване на свободна длъжност и разкриването й в Административен съд – Враца.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

9.1. Приема за сведение писмо изх. № ВСС-3618/10.03.2017 г. от председателя на Комисията по атестирането и конкурсите към Съдийската колегия на ВСС относно преценка на възможността за съкращаване на свободна длъжност и разкриването й в Административен съд – Враца.
9.2. Предлага на Комисията по атестирането и конкурсите към Съдийската колегия на ВСС да предложи за съкращаване една длъжност за „съдия“ в районните съдилища, където има свободна такава и чиято натовареност, както понастоящем, така и след съкращаване на един щат, би останала под или около средната за страната, а такива съобразно приложената таблица биха били: РС-Раднево, РС-Лом, РС-Свищов.
9.3. Изпраща решението на Комисията по атестирането и конкурсите към Съдийската колегия на ВСС, за сведение.

10. ОТНОСНО: Справки от отдел „САОД“ в изпълнение на решение на КСКНСС по протокол № 9/06.03.2017 г., т. 5, по отношение на динамиката и движението на разглежданите и приключени производства по несъстоятелност за периода 2014 – 2016 г. от всички окръжни съдилища.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

10.1. Приема за сведение изготвените и предоставени справки в изпълнение на решение на КСКНСС по протокол № 9/06.03.2017 г., т. 5 на ВСС по отношение на динамиката и броя на разглежданите и приключени производства по несъстоятелност за периода 2014 – 2016 г. от всички окръжни съдилища.
10.2. Възлага на г-жа Соня Найденова – член на комисията, за следващото заседание да изготви доклад съобразно данните, съдържащите се в справките по т. 10.1.

11. ОТНОСНО: Писмо изх. № РД-02-08-2771/10.03.2017 г. от кмета на община Генерал Тошево относно Декларация в подкрепа на Районна прокуратура – Генерал Тошево във връзка с предвиждани промени в съдебната карта на Република България. / вх. № ВСС-3689/13.03.2017 г./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

11.1. Приема за сведение писмо вх. № ВСС-3689/13.03.2017 г. от кмета на община Генерал Тошево относно Декларация в подкрепа на Районна прокуратура – Генерал Тошево във връзка с предвиждани промени в съдебната карта на Република България.
11.2. Изпраща писмото по т. 11.1 на г-жа Елка Атанасова – член на Прокурорската колегия на ВСС, съобразно възложените й функции с решение на Прокурорската колегия по протокол № 9/06.07.2016 г., т. 15.4, във връзка с чл. 8, т.1 от Правилата за работа на Прокурорската колегия на ВСС. 

12. ОТНОСНО: Писмо изх. № 2891/14.03.2017 г. от председателя на Апелативен съд – София относно въпрос свързан с образуването на наказателни дела по чл. 424, ал.1 НПК и чл. 243 НПК /вх. № ВСС-3769/14.03.2017 г./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

12.1. Приема за запознаване писмо вх. № ВСС-3769/14.03.2017 г. от председателя на Апелативен съд – София относно въпрос, свързан с образуването на наказателни дела по чл. 424, ал.1 НПК и чл. 243 НПК и статистически код 10000 по наказателните дела.
12.2. Приобщава писмото по т. 12.1 към материалите за предвидената среща с разработчика на СИНС на 27.03.2017 г., определена по т. 2 от настоящия протокол.
12.3. Изпраща писмото по т. 12.1 на „Смарт системс 2010“ ЕООД, за сведение.

13. ОТНОСНО: Писмо от г-н Содкхуу – изследовател в областта на правото в Институт за съдебни проучвания, информация и обучение към Генералния съдебен съвет на Монголия с искане за предоставяне на информация във връзка с провеждането от него проучване на съдебната натовареност в глобален мащаб /вх. № ВСС-3802/14.03.2017 г./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

13.1. Приема за сведение писмо вх. № ВСС-3802/14.03.2017 г. от г-н Содкхуу – изследовател в областта на правото в Институт за съдебни проучвания, информация и обучение към Генералния съдебен съвет на Монголия.
13.2. Изпраща писмен отговор на г-н Содкхуу - изследовател в областта на правото в Институт за съдебни проучвания, информация и обучение към Генералния съдебен съвет на Монголия съобразно направените уточнения в заседанието.
13.3. Изпраща писмото по т. 13.2. на дирекция „Международна дейност“ на ВСС за извършване на превод на английски език.
13.3. Възлага на отдел „САОД“ на ВСС да попълни приложените таблици в частта, по която има данни във ВСС, и същите да бъдат изпратени на г-н Содкхуу ведно с писмения отговор по т. 13.2.

14. ОТНОСНО: Писмо изх.№ РД-21-ДЗ-121/14.03.2017 г. от председателя на Софийски градски съд ведно със запитване от съдия Нели Алексиева касаещо начина на прилагане на коригиращия коефициент за неприключилите в края на годината съдебни дела по раздел V от Правилата за оценка на натовареността на съдиите. /вх. № ВСС-3907/15.03.2017 г./

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

14.1. Приема за сведение писмо вх. № ВСС-3907/15.03.2017 г. от председателя на Софийски градски съд ведно със запитване от съдия Нели Алексиева касаещо начина на прилагане на коригиращия коефициент за неприключилите в края на годината съдебни дела по раздел V от Правилата за оценка на натовареността на съдиите.
14.2. Да се преразгледа приложението на чл. 36 от Правилата за оценка на натовареността на съдиите във връзка с §10 от ПЗР и да се включи като точка в следващото заседание на комисията.

15. ОТНОСНО: Предложение за укрепване капацитета на отдел „САОД“ , дирекция „ИТСС“ в структурата на администрацията на ВСС.
Приложение: Доклад относно дейността и числеността на служителите в отдел „Статистически анализ и обработка на данни“ към дирекция „Информационни технологии и съдебна статистика“ в администрацията на ВСС.

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

15.1. Приема за сведение Доклад относно дейността и числеността на служителите в отдел Статистически анализ и обработка на данни“ към дирекция „Информационни технологии и съдебна статистика“ в администрацията на ВСС.
15.3. Изпраща писмо-становище до главния секретар на ВСС в подкрепа на запазване числеността на отдел „САОД“ такава, каквато е към момента, съгласно уточненията.

	16. ОТНОСНО: Предложения за законодателни промени във връзка с подсъдността на делата разглеждани от районните съдилища, в изпълнение на решение по протокол № 28/13.12.2016 г., т. 54 на Съдийската колегия на Висшия съдебен съвет
	Приложение: Протокол от 08.03.2017 г. от проведена работна среща на членове на ВСС и магистрати във връзка с направените предложения за законодателни промени

Комисия „Съдебна карта, натовареност и съдебна статистика“
към Съдийската колегия на Висшия съдебен съвет
Р Е Ш И :

	16.1. Приема за сведение Протокол от 08.03.2017 г. от проведена работна среща на членове на ВСС и магистрати относно направени предложения за законодателни промени във връзка с подсъдността на делата, разглеждани от районните съдилища в страната, в изпълнение на решение по протокол № 28/13.12.2016 г., т. 54 на Съдийската колегия на Висшия съдебен съвет.
	16.2. Внася протокола по т. 16.1. ведно с направените предложения в заседание на Съдийската колегия на Висшия съдебен съвет на 28.03.2017 г., за запознаване и обсъждане.

ПРЕДСЕДАТЕЛ
					НА КСКНСС:		/п/
								КАЛИН КАЛПАКЧИЕВ